**Žurnāla “Mazpulks” maketēšana**

Sveiciens jaunajam “Mazpulka” radītājam.

Šeit atradīsi Indesign failu uz kura veidot maketu - <https://failiem.lv/u/kkwxv9xg2x>

Saglabā līdzīgu struktūru, ar citem izdevumiem vari iepazīties šeit - <https://mazpulki.lv/par-mums/#avize-mazpulks>

Maketa failā centos sarakstīt paragrāfu nosaukumus svarīgākajiem teksta elementiem - saturam, pamattekstam, virsrakstiem, citātiem u.t.t., bet tas viss ir nedaudz pamaināms tam kā strādāt ir ērtāk Tev. Diemžēl nepratu izdzēst paragrāfu stilus, kuri nav vajadzīgi pamatam (tie ar cipariņiem beigās), bet ceru, ka neapjuksi.

Pirms uzsākām veidot šo izdevumu kā žurnālu, mēs tikāmies ar citu žurnāla izdevēju, lai mācītos. Svarīgākos noteikumus, ko esmu piefiksējusi, es tos vēlos nodot arī Tev! Dažreiz laika trūkuma dēļ, man paša nesanāca šo ievērot, bet ceru, ka Tu nenonāksi šajā situācijā!

1. Ievieto attēlus, infoografikas, citātus. Pliks teksts nespēs noturēt uzmanību lasītājam.
2. Izcel rakstos svarīgākos vārdus vai sadali rakstus ar apakšvirsrakstiem īsākus.
3. Katru lapu centies maketēt nedaudz savādāk, lai viss nav vienāds un garlaicīgs.

Tipiskākās kļūdas, kas tiek pieļautas nododot maketu tipogrāfijā:

1. Kopējam krāsu aizpildījumam ir jābūt zem 300%
2. Melns ir tīri melns. Ne C-75 M-68 Y-67 K-90 vai līdzīgi, bet C-0 M-0 Y-0 K-100.
3. Obligāti jābūt griešanas līnijām. Tām ir jābūt 3-5 mm ar norādītām griešanas līnijām ar trimbox vai crop markām.
4. Makets tiek jāeksportē kā atsevišķas lapas, ne spreads.
5. Visam jābūt CMYK
6. Nedrīkst izmantot nekrītotu krāsu profilu (Uncoated), var izmantot piem. FOGRA 52

Pirms iesniegšanas drukai, pārbaudi darbu Adobe Acrobat, lai noskaidrotu vai nessi pieļāvis tipiskākās kļūdas.

**Žurnāla “Mazpulks” galvenā redaktora uzdevumi**

Sveiciens jaunajam redaktoram!

Centīšos Tevi ievest jaunajā darba cēlienā! Sākumā aicinu Tevi izskatīt visus žurnāla numurus <https://mazpulki.lv/par-mums/#avize-mazpulks> .

Pievērs uzmanību žurnāla struktūrai. Žurnālā ir vairākas sadaļas. Laicīgi sāc plānot, ko liksi kurā, ko uzrunāsi, lai dabūtu materiālu.

Sadaļas ir:

* Redaktora sleja un Mazpulku padomes priekšsēdētājas sleja
* Kas notiek mazpulkos?
* Projektu aktualitātes
* Kas notiek Eiropā?
* Intervija
* Izklaide

**Redaktora sleja un Mazpulku padomes priekšsēdētājas sleja**

Šeit vienojaties ar padomes priekšsēdētāju, ko kurs raksta, lai neuzrakstat gandrīz vienādus tekstus. Centies saglabāt pozitivitāti, iedvesmot, pateikt paldies. Raksti no sirds, esi patiess, dalfes ar savu pieredzi.

**Kas notiek mazpulkos?**

Šajā sadaļā ievieto mazpulku iesūtītos rakstus par to, kas notiek viņu mazpulkos. Ar šo sadaļu tiek veicināta komunikācija starp mazpulkiem. Mazpulki viens no otra var iedvesmoties, lasot par viņu ikdienu un pasākumiem, īstenotajiem projektiem. Iesaisti jauniešus rakstu veidošanā, atgādini mazpulku vadītājiem un jauniešiem, ka raksts nav 3 teikumi, prasi vairāk, plašāk. Papildus mazpulku rakstiem, šeit ievieto arī rakstus par biedrības pasākumiem, apbalvojumiem u.t.t.

**Projektu aktualitātes**

Šajā sadaļā pārsvarā biroja darbinieces raksta par to, kas notiek lielajos projektos, projektu virzību. Mēģini izveidot rakstus, kuros nav sausa informācija par projektu, bet kāda pamācība, iedvesma. Piemēram, projektā “ReStarts” ofisa darbinieces apguva dažādus digitālos rīkus. Rakstā tika iekļauta informācija par šiem rīkiem un mēs dalījāmies ar savām zināšanām tālāk. Vai projekta “Redai!?” Mērķis bija uzlabot biedrības komunikāciju un redzamību. Rakstā tika ievietota informācija par drošību internetā, to kā veidot soc. Tīklu ierakstus u.t.t..

**Kas notiek Eiropā?**

Mēs dodamies dažādos pasākumos ārpus Latvijas. Šeit ievieto rakstus par šiem pasākumiem, programmas “Erasmus+” iespējām, Eiropas Savienības aktualitātēm, Rulal Youth aktualitātēm.

**Intervija**

Mazpulkos ir daudz, daudz cilvēku, kas ikdienā dara lielas lietas, iedvesmo citus un nesavtīgi darbojas sabiedrības labā. Ar viņu pieredzi ir jādalās. Pārsvarā intervijā izvēlamies cilvēkus, kuriem ir lieli notikumi šajā posmā, piemēram, Linda Medne, kura ieguva mazpulku padomes priekšsēdētājas amatu, cilvēki, kuri saņem apbalvojumus, mazpulku vadītāji, kuru mazpulkam ir apaļa jubileja.

**Izklaide**

Centies būt radošs šajā sadaļā. Izdomā, ko jaunu, nebijušu, kā izklaidēt lasītāju. Joki, atmiņu stāsti, spēles, krāsojamie materiāli, sporta pamācības, receptes, rokdarbu pamācības, saliedēšanās spēles un enerdžaizeri. Izklaidējoši, bet arī izglītojuši. Atceries, ka žurnālu lasa visas paaudzes cilvēki, tāpēc padomā, lai katrai paaudzei ir ko šeit iegūt. Pārsvarā viss žurnāls ir vecākai paaudzei, tāpēc šeit var droši koncentrēties uz jaunākajiem mazpulcēniem ar vieglām spēlēm, pamācībām un krāsojamajiem maeriāliem, lai veicinātu, ka arī jaunākie mazpulku dalībnieki gaida žurnāla iznākšanu.

Atceries!

* Biedrība “Latvijas Mazpulki” ir bērnu un jauniešu organizācija. Mēs vēlamies, lai jaunies mācas un attīstas. Iesaisti jauniešus rakstu veidošanā. Pēc pasākuma uzrunā jauniešus, atrodi, kurš rakstīs rakstu. Uzrunā RK jauniešus, varbūt kāds piekritīs sagatavot kādu izklaides sadaļas materiālu (iesaki brīvprātīgo koordinātoram izveidot RK tikšanos, kur tiek veidots saturs žurnālam, kontrolē, lai tas tiek izdarīts).
* Žurnālā ir jāiekļauj citāti, infografikas, izceltie vārdi, apakšvirsraksti, lai padarītu to vizuāli interesantāku. Sagatavo katram rakstam kaut ko no šī. Garākus rakstus atdali ar apakšvirsrakstu, īsakiem rakstiem svarīgākos vārdus izcel boldā, lai maketētājs zin, kur palikt apakšā dzelteno iekrāsojumu. Izvēlies rakstam citātu, ko maketētājs var iekļaut, ja viņam ir brīva vieta. Sagatavo informāciju infografikām, vari jau tās mazpulku stilā sagatavot Canvā. Tas jādara Tev, nevis maketētājam.
* Laicīgi plāno saturu, jo cilvēki ir pasīvi, Tev viņi būs jābaksta līdz pēdējai minūtei, lai saņemtu to, ko vajag.
* Ja uzskati, ka kāds no iesūtītajiem rakstiem neatbilst saturam, kas ievietojams žurnālā, nebaidies lūgt rakstu laboot vai, ja tas nav iespējams, neiekļauj.
* Pamācības, receptes var papildināt ar video. Blakus rakstam ievieto linku ar norādi, ka maketētājam ir jāievieto QR kods uz šo linku.
* Centies ar žurnālu izglītot un iedvesmot lasītāju.

Es noteikti esmu kaut ko aizmirsusi pieminēt, tāpec, ja rodas jautājumi, sazinies ar mani - [zanete.spale@gmail.com](mailto:zanete.spale@gmail.com) vai 29257897.

Veiksmi darbos!

Žanete